Pranešimas žiniasklaidai

2025 12 12

**Lietuviai renkasi vis praktiškesnes dovanas: po eglute norėtų – draudimo**

**Lietuviai per Kalėdas šiemet nori praktiškų dovanų – net 71 proc. džiaugtųsi po kalėdų eglute dovanų radę draudimą. Draudimo technologijų bendrovės „Balcia Insurance SE“ užsakymų atliktos apklausos duomenys atskleidžia, kad lietuviai kalėdinių dovanų atžvilgiu tampa vis pragmatiškesni ir vietoje įprastinių kalėdinių dovanų: megztinių, kojinių ar saldumynų geriau rinktųsi jiems aktualų draudimo paketą.**

Atliktos internetinės apklausos rezultatai rodo, kad 34 proc. apklaustųjų tai būtų rūpestingas ir atsakingas gestas, o 37 proc. teigia, kad norėtų gauti jiems naudingą – pavyzdžiui, kelionių, būsto ar automobilio draudimą. Tik 14 proc. respondentų sako, jog per šventes mieliau gautų kažką apčiuopiamo, ir tik 10 proc. mano, kad draudimas nėra gera dovana.

Įdomu tai, kad teigiamas požiūris į tokio tipo dovanas matomas beveik visose amžiaus grupėse: tiek jaunimo, tiek žmonių iki 59 m. tarpe. Tik vyriausiųjų apklaustųjų – nuo 60-74 m. grupė draudimą, kaip dovaną, kuri džiugintų, mato mažiausiai.

„Apklausos duomenys rodo, kad Lietuvoje požiūris į dovanas pasikeitė – žmonės vis labiau vertina praktiškumą, saugumo jausmą ir ilgalaikę naudą, o ne tik trumpalaikį jaudulį išpakuojant dovaną po Kalėdų eglute. Tai rodo augantį gyventojų finansinį raštingumą ir brandą – tik maža dalis žmonių teikia pirmenybę apčiuopiamoms dovanoms, o dauguma būtų patenkinti gavę draudimą. Jis nesuteikia momentinės naudos, tačiau gali tapti svarbia finansine apsauga netikėtose situacijose ir apsaugoti nuo neplanuotų išlaidų“, – sako draudimo produktų departamento vadovas Andrius Dambrauskas.

Jis pažymi, kad draudimo dovanojimas yra būdas parodyti rūpestį – pavyzdžiui, padovanoti tėvams būsto draudimą, jaunam žmogui – KASKO jų automobiliui, arba draudimą nuo nelaimingų atsitikimų draugams, mėgstantiems ekstremalius nuotykius. Jei nutiktų kažkas netikėto, jie bus dėkingi, kad nereikia nuostolių padengti iš savo kišenės.

*Apklausą 2025 m. gruodį atliko tyrimų agentūra „Norstat Express“, apklaususi daugiau nei 500 Lietuvos gyventojų nuo 18-74 metų.*